paragraph_text: Rođen je kao sin danskog krojača, te se u dobi od 16 godina počeo baviti krojenjem, da bi 1898. počeo raditi i kao poljoprivredni radnik. Preselio se u SAD 1903., u Chicago gdje je imao rodbinu. Radio je i kao mljekar i kao gostioničar i kao tvornički radnik. Bio je jedanput oženjen i rastavljen, nije imao djece. 1950. umirovljuje se i seli u Galveston u Teksasu, da bi 28 godina kasnije u dobi od 96 godina preselio u dom umirovljenika u kalifornijskom San Rafaelu. Bio je pušač cigareta i preferirao je vegeterijansku prehranu. Na svoj 115. rođendan kazao je: "Prijatelji, dobra cigareta, pijenje puno dobre vode, izbjegavanje alkohola, optimizam i puno pjevanja pomoći će vam dugo živjeti. "